open-index/open-wikipedia-markdown huggingface dataset:
Caldas de Luna

**Caldas de Luna** é unha vila pertencente ao municipio de Sena de Luna, na provincia de León e á comarca de Luna, na Comunidade Autónoma de Castela e León. Segundo o INE do 2009, conta cunha poboación de 65 habitantes.

## Localización
Situado sobre o regato de Caldas, afluente do río Luna, Caldas de Luna está á beira da Cordilleira Cantábrica e é a última poboación da provincia de León cando se vai pola autoestrada AP-66 dirección Asturias, xusto antes de pasar o longo túnel do Negrón (4.100 metros).

O acceso pola autovía A-6 realízase dende Ponferrada, en dirección norte e séguese polo val formado polo río Sil ata chegar a Villablino. Unha vez en Villablino, continúase cara ao leste en dirección á comarca de Babia, ata chegar ao encoro de Barrios de Luna. Na cabeceira deste encoro atópase Caldas de Luna.

A comarca de Luna é a continuación natural da montaña que vén de Laciana e da Babia.

## Xeografía
O regato de Caldas e o río Cacabillos cruzan o lugar de Caldas de Luna desembocando no encoro de Barrios de Luna, a 400 m dirección sur. Cando no verán baixa o nivel do encoro, o abrazo entre este e o río prodúcese dous ou tres quilómetros máis abaixo, onde se poden ver as ruínas dos antigos pobos de Oblanca, San Pedro, Casasola, Cosera e Miñera. É mais difícil que afloren as ruínas de Ventas de Mallo ou de La Canela, tamén afundidos baixo as augas do mesmo encoro.

A construción deste encoro, inaugurado no ano 1956, supuxo un cambio no modo de vida da zona, posto que asolagou terras dedicadas tradicionalmente ao pastoreo transhumante de ovellas. Tamén afectou a climatoloxía da contorna, facendo os veráns e os invernos máis cálidos.

Ata a entrada en servizo da autoestrada AP-66, a comunicación por estrada co lugar era difícil. Na actualidade, esta autoestrada pasa a escasos metros da localidade, xunto á entrada do túnel do Negrón, que dá acceso ao val de Pajares. Pasado outro pequeno túnel, sáese ao val de Huerna, dende onde xa é posíbel divisar o Mar Cantábrico.

Os terreos de Caldas de Luna limitan co Pico Cervanal (2081 m) ao norte, Cubillas de Arbas e Casares de Arbas ao leste, Aralla de Luna ao sur e La Vega de Robledo e Robledo de Caldas ao oeste.

## Servizos
O lugar ten varios establecementos hostaleiros entre os que destaca un que ofrece comidas e aloxamento, ademais dunha casa de turismo rural e o Balneario de Caldas de Luna.

As propiedades medicinais das augas deste balneario foron utilizadas polos habitantes da bisbarra dende hai moito tempo. A primeiros do século XX construíuse o edificio do actual balneario, que toma o nome do pobo onde se sitúa. Estas augas son mineromedicinais e manan a unha temperatura de 28º dos mananciais de Fuencaliente, sendo augas clasificadas como bicarbonatadas, sulfatadas, cálcicas, silicatadas e magnésicas, indicadas para tratamentos traumatolóxicos, respiratorios, dixestivos, nerviosos, renais e da pel.

## Véxase tamén
### Ligazóns externas
*Páxina web do Balneario de Caldas de Luna
Escribidor das hortas

miniatura|* Emberiza Hortulano* 
O **escribidor das hortas,** tamén coñecido como a **escribenta das hortas** ou **escribente hortelán**, de nome científico ***Emberiza hortulana***, é unha ave da familia das Emberizidae.

## Morfoloxía e hábitos 
É unha ave duns 16,5 centímetros de lonxitude e 25 gramos de peso. OS machos presentan unha cabeza gris cunha carúncula ocular marela. A gorxa e queixo son tamén amarelos. O lombo e a rabadilla son pardos, namentres a parte inferior do corpo é cor canela. As femias e xoves son máis discretos e con cores máis esluídas.

É unha ave frecuente nas zonas de agro con árbores dispersas. Tamén se atopa en extensións agrarias amplas e de secaño. Xeralmente o seu límite de distribución son os 1500 metros de altitude, aínda que excepcionalmente pode chegar ós 2000 metros. Aliméntase de sementes e insectos.

## Reprodución 
O período de cría vai de maio a xullo, facendo unha posta de 4-6 ovos. O niño, con forma de cunca, adoita estar preto do chan. O tempo de incubación é de 13 días. Os polos permanecen no niño entre 9 e 13 días trala eclosión.

## Distribución 
De abril a setembro é unha ave común en Asia Menor, o Cáucaso e en toda Europa, excepto nas Illas Británicas, o sur da Península Ibérica, o sur de Suecia e amplas zonas de Francia, Alemaña e os Países Baixos. Hiberna na África Tropical. A migración realízaa polas noites.

## Notas
## Véxase tamén 
### Bibliografía 
* *Guía de Aves: España, Europa y Región Mediterránea*. Lars Svensson, Killian Mullarney, Dan Zetterstïons. Ediciones Omega. 
* *Gran Guía de la Naturaleza AVES*. Nicolai, Singer, Wothe. Editorial Everest, s.a.
Feira Internacional de Galicia

A **Feira Internacional de Galicia** (nas súas iniciais, **FIG**) é un recinto feiral situado entre as parroquias de Silleda e Ponte, no concello pontevedrés de Silleda. Nel celébranse unha serie de certames e eventos como a Semana Verde de Galicia.

## Historia 
Dende o século XVIII, en Silleda viña celebrándose unha feira no lugar que ocupa actualmente a praza da Feira Vella. Os días 6 e 23 de cada mes acudían xentes dos arredores con gando vacún ou porcino e produtos da horta. O desenvolvemento da agricultura e da gandaría propiciou a creación da Central Agropecuaria de Galicia, encargada das transaccións de gando vacún. Así, arredor de 1976 cambiouse de localización a feira, trasladándose uns centos de metros ao norte, onde se construíron varias edificacións. Ademais, desde 1978, celebrábase a chamada Semana Verde de Galicia, unha feira multisectorial.

En 1996, o rei Xoán Carlos I foi o encargado de inaugurar as novas instalacións feirais, que se converteron nese momento no maior recinto feiral do noroeste da Península Ibérica. Dende entón, celébranse neste recinto certames de maquinaria, alimentación, automoción e exames de oposición.
Punto de prolongación

150px|dereita|miniatura|Negra cun punto de prolongación.
O **punto de prolongación**, como o seu nome indica, serve para prolongar as figuras musicais, como a negra, a branca ou a corchea. É un pequeno punto que se pon na parte dereita da figura e que lle engade a metade do seu valor.
Catania

**Catania** é unha cidade italiana de 296.453 habitantes e 770.000 na súa área metropolitana. É a segunda cidade máis grande de Sicilia, situada na costa leste da illa, capital da provincia de Catania.

## Xeografía
Está a medio camiño entre as cidades de Messina e Siracusa, ao pé do monte Etna. O clima en Catania é de tipo mediterráneo, o inverno xeralmente é de curta duración e con temperaturas máximas durante o día relativamente suaves, mentres o verán é de longa duración con temperaturas máximas moi altas, mesmo chegan a superar os 40&nbsp;°C.

## Historia
Catania foi fundada no século VIII a.C. por colonos gregos e segundo os historiadores o nome da cidade deriva de “Katane” (raiado), polo territorio lávico do volcán Etna.

En 1434 Afonso V de Aragón fundou a Universidade de Catania, que a comezos do século XXI era unha das máis grandes do sur de Italia con 62.000 estudantes e dividida en 12 facultades. Catania foi destruída sete veces por terremotos e erupcións volcánicas, e a última catástrofe que se lembra foi no ano 1693.

Ao igual ca no resto da illa de Sicilia, en Catania fálase siciliano e italiano.

## Patrimonio
O estilo barroco do seu centro histórico foi declarado Patrimonio Mundial pola UNESCO no 2002. As principais atraccións de Catania son a praza Duomo, o teatro romano, o Parco Bellini, o castello Ursino e a central Via Etnea.

Na praza Duomo está o Liotru, unha fonte de elefante considerada o emblema da cidade. Fronte a ela está a catedral de Santa Ágata, santa patroa da cidade. Do 3 ao 5 de febreiro celébranse as festas patronais.

Outros lugares característicos en Catania son o mercado do peixe sempre brillando con cores, sons e cheiros, e o mercado chamado “fera ´o luni” que está aberto todos os días.

## Véxase tamén 
### Ligazóns externas 
*Páxina Oficial de Catania
Liga ACB 2012-13

A **tempada 2012-13 da Liga ACB** foi a 30ª edición da máxima competición ligueira entre clubs de baloncesto que se xoga en España. A liga comezou o 29 de setembro de 2012, e rematou o 19 de xuño de 2013.

Composta por 18 conxuntos, a liga ten unha tempada regular con 34 xornadas, e de seguido os 8 primeiros equipos da táboa comezan a disputa das eliminatorias polo título. Pola contra, os dous últimos da táboa descenden de categoría.

## Equipos 
## Tempada regular 

;Lenda:

**Xog** = Encontros xogados; **G** = Encontros gañados; **P** = Encontros perdidos; **P+** = Puntos a prol; **P-** = Puntos en contra; **Dif** = Diferenza de puntos

## Posicións por xornada 
## Resultados 
## Rolda final 
Unha vez rematada a tempada regular, os oito primeiros conxuntos da táboa comezaron a disputa polo campionato. Cada eliminatoria dos cuartos de final decídese ó mellor de 3 encontros, mentres que as semifinais e a final decidiranse ó mellor de 5 encontros. Así foron os emparellamentos das eliminatorias finais polo título:

O campión definitivo da edición 2012/2013 da Liga ACB foi o Real Madrid, que gañou ao Barcelona Regal por 3 partidos a 2.

Felipe Reyes foi elixido MVP da final.

## Estatísticas tempada regular 
## Premios 
;MVP da Tempada
* Nikola Mirotić - Real Madrid

;Xogador máis espectacular
* Rudy Fernández - Real Madrid

;Xogador revelación
* Salah Mejri - Blu:Sens Monbús

;Mellor adestrador
* Pablo Laso - Real Madrid

;Quinteto ideal da tempada

## Véxase tamén 
### Ligazóns externas 
* Páxina oficial da liga ACB
Vsevolod Pudovkin

**Vsevolod Illarionovich Pudovkin** (en ), nado o 16 de febreiro de 1893 en Penza e finado o 20 de xuño de 1953 foi un director, actor e guionista ruso que desenvolveu teorías influentes sobre a montaxe. As obras mestras de Pudovkin son a miúdo comparadas coas do seu contemporáneo Sergei Eisenstein, pero mentres que Eisenstein empregou a montaxe para glorificar o poder das masas, Pudovkin preferiu concentrala na coraxe e resistencia do individuo.

## Filmografía 
## Véxase tamén 
### Ligazóns externas 
* Ficha na IMDb
Orlacs Hände

***Orlacs Hände*** e un filme alemán dirixido por Robert Wiene que se estreou en 1924.

## Sinopse 
Orlac, un pianista famoso, perde ambas mans nun accidente. Os médicos deciden transplantarlle as mans de Vasseur, un asasino condenado a morte. A operación é un éxito, pero dende ese intre o pianista comeza a verse embargado por impulsos criminais. Ten pesadelos e ve o rostro dun home que cre que é Vasseur.

## Personaxes 
* Conrad Veidt como Paul Orlac
* Alexandra Sorina como Yvonne Orlac
* Fritz Kortner como Nera
* Carmen Cartellieri como Regine
* Fritz Strassny como Pai de Paul
* Paul Askonas como Servente

## Véxase tamén 
### Ligazóns externas 
* Ficha na IMDb
Dziga Vertov

**David Abelevich Kaufman** (ruso Дави́д А́белевич Ка́уфман), nado o 2 de xaneiro de 1886 en Białystok e finado o 12 de febreiro de 1954 en Moscova —máis coñecido polo seu pseudónimo **Dziga Vertov**, ou **Vertof** (ruso Дзи́га Ве́ртов)— foi un director e teórico pioneiro do cine documental soviético. As súas teorías sobre a rodaxe influíron sobre o estilo de cinéma vérité de realización de documentais e sobre o Grupo Dziga Vertov, unha cooperativa de cinema que estivo activa nos anos 1960.

No 2012, nunha enquisa de *Sight and Sound*, os críticos votaron o filme de Vertov *Tchelovek s kinoapparatom* (1929) o oitavo mellor filme xamais feito.

Os irmáns de Vertov Boris Kaufman e Mikhail Kaufman foron tamén afamados cineastas, así como a súa muller, Elizaveta Svilova.

## Filmografía 
[miniatura|[Fotograma de *Человек с киноаппаратом*, en galego *O home da cámara*.]]
* 1918 Кинонеделя (*Kino Nedelya*/Cine Semana)
* 1919 Годовщина революции (Aniversario da Revolución)
* 1922 История гражданской войны (Historia da Guerra Civil)
* 1924 Советские игрушки (Xoguetes soviéticos)
* 1924 Кино-глаз (*Kino-Glaz*/Cine-Ollo)
* 1925 Киноправда (*Kino Pravda*/Cine Verdade)
* 1926 Шестая часть мира (Unha sexta parte do mundo)
* 1928 Одиннадцатый (O onceno ano)
* 1929 Человек с киноаппаратом (*Tchelovek s kinoapparatom*)
* 1930 Энтузиазм (Симфония Донбаса) (*Entuziazm*/Entusiasmo)
* 1934 Три песни о Ленине (*Tres Cancións Sobre Lenin*)
* 1937 Памяти Серго Орджоникидзе (En Memoria de Sergo Ordzhonikidze)
* 1937 Колыбельная (*Canción de ninar*)
* 1938 Три героини (Tres Heroínas)
* 1942 Казахстан — фронту! (Casaquistán á fronte!)
* 1944 В горах Ала-Тау (Nos Montes de Ala-Tau)
* 1954 Новости дня (Novas do Día)

## Notas 
## Véxase tamén 
### Ligazóns externas 
* Ficha na IMDb 
* Xoguetes soviéticos (1924)
* Cine-Ollo (1924)
* Unha sexta parte do mundo (1926)
* Home cunha Cámara de Cine (1929)
* Entusiasmo (1930)
* Tres Cancións Sobre Lenin (1934)
Karl Weierstrass

**Karl Theodor Wilhelm Weierstraß** (escrito **Weierstrass** cando non está dispoñible o carácter "ß"), nado en Ostenfelde (Westfalia) o 31 de outubro de 1815 e finado en Berlín o 19 de febreiro de 1897, foi un matemático alemán que se adoita considerar como o «pai da análise moderna».

## Traxectoria 
Estudou matemáticas na Universidade de Münster. Ademais das súas prolíficas investigacións hai que sinalar que foi profesor de cátedra na Universidade de Berlín na que tivo entre os seus discípulos a Georg Cantor, Ferdinand Georg Frobenius, Wilhelm Killing, Leo Königsberger, Carl Runge e Sofia Kovalévskaya.

## Contribucións en matemáticas 
Citado como o «pai da análise moderna», Weierstraß deu as definicións actuais de continuidade, límite dunha función e derivada dunha función matemática, que seguen vixentes hoxe en día.

Isto permitiulle demostrar un conxunto de teoremas que estaban ata entón sen demostrar como o teorema do valor medio, o teorema de Bolzano-Weierstrass e o teorema de Heine-Borel.

Tamén realizou importantes achegas en converxencia de series, en teoría de funcións periódicas, funcións elípticas, converxencia de produtos infinitos, cálculo de variacións, análise complexa etc.

## Véxase tamén 
### Outros artigos 
* Teorema de Weierstrass
* Teorema de Bolzano-Weierstrass
* Teorema de aproximación de Weierstrass xeneralizado no teorema de Stone-Weierstrass
* Teorema de Weierstrass-Casorati
* Función elíptica de Weierstrass
* Función de Weierstrass

### Ligazóns externas 
* Versións dixitalizadas das súas publicacións orixinais, dispoñibles online desde a biblioteca da *Berlin Brandenburgische Akademie der Wissenschaften*
Encoro de Proserpina

O **Encoro de Proserpina** é unha presa situada a uns 4&nbsp;km de Mérida (Estremadura). É unha construción romana de 427,8 metros de longo, 22,6 metros de alto e 5,9 metros de ancho na base. O encoro ten unha capacidade de 4 hm³.

## Descrición 
miniatura|dereita|Vista do encoro.
O encoro atópase no regato das Pardillas e está en moi bo estado xa que despois da caída do Imperio Romano, continou a se empregar. Na súa orixe fornecía de auga á cidade de Emerita Augusta (Mérida) polo acueduto dos Milagres. As datas da súa construción fixáronse por carbono 14 entre o século I e principios do século II da era actual.

Está considerado o encoro artificial da época romana máis grande coñecido no mundo mediterráneo. O encoro de Proserpina e o de Cornalvo forman parte do denominación Conxunto Arqueolóxico de Mérida, declarado Patrimonio da Humanidade en 1993 pola UNESCO.

O nome da presa déuselle pola inscrición votiva romana atopada preto adicada á deusa Proserpina que se conserva no museo de Mérida.

## Galería de imaxes 

Ficheiro:Eifíciu la Crús Roha.JPG|Cruz Vermella
Ficheiro:Acueducto "Los Milagros" Mérida (Badajoz, España).jpg|Acueduto dos Milagros

## Notas 
## Véxase tamén 
### Outros artigos 
* Cornalvo
* Almonacid de la Cuba
Molinos de Duero

**Molinos de Duero** é un concello español da provincia de Soria. A súa poboación é de 180 habitantes (INE 2012) e ocupa unha superficie de 27,39 km².

## Véxase tamén 
### Ligazóns externas 
* Páxina oficial do concello
Sofia Coppola

**Sofia Carmina Coppola**, nada o 14 de maio de 1971 en Nova York, é unha actriz, guionista, produtora e directora de cine estadounidense. É a filla pequena da artista e decoradora Eleanor Coppola e o director de cine Francis Ford Coppola (*O padriño* e *Apocalypse Now*), irmá de Roman Coppola e Gian-Carlo Coppola,

## Filmografía 
### Directora 
#### Filmes 
* *The Virgin Suicides* (1999)
* *Lost in Translation* (2003)
* *Marie Antoinette* (2006)
* *Somewhere* (2010)
* *The Bling Ring* (2013)

#### Curtametraxes 
* *Lick the Star* (1998)

#### Vídeos musicais 
* "Shine" de Walt Mink (1993)
* "This Here Giraffe" de The Flaming Lips (1996)
* "Playground Love" de Air (2000)
* "City Girl" de Kevin Shields (2003)
* "I Just Don't Know What to Do with Myself" de The White Stripes (2003)'*

#### Publicidade 
* *Miss Dior Chérie* fragrancia de Christian Dior protagonizada por Maryna Linchuk (2008)
* *City of Light* fragrancia de Christian Dior protagonizada por Natalie Portman (2012)
* *Marni* colección de H&M protagonizada por Imogen Poots (2012)
* *La vie en rose'' fragrancia de Christian Dior protagonizada por Natalie Portman (2013)

### Actriz 
#### Filmes 
#### Vídeos musicais 
* "Mildred Pierce" de Sonic Youth (1990) - dirixido por Dave Markey
* "Deeper and Deeper" de Madonna (1992) - dirixido por Bobby Woods
* "Sometimes Salvation" de The Black Crowes (1992) - dirixido por Stéphane Sednaoui
* "Elektrobank" de The Chemical Brothers (1997) - dirixido por Spike Jonze
* "Funky Squaredance" de Phoenix (2002) - dirixido por Roman Coppola

## Véxase tamén 
### Ligazóns externas 
* Ficha na IMDb
Benjamin Constant

**Henri-Benjamin Constant de Rebecque**, nado en Lausana o 25 de outubro de 1767 e finado o 8 de decembro de 1830, foi un filósofo, escritor e político franco-suízo.

## Traxectoria 
Formouse con profesores particulares e máis tarde incorporouse a distintos centros e universidades, pois trasladouse con frecuencia coa súa familia por Europa. Así asistiu á Universidade de Erlangen, en Baviera, e á de Edimburgo no Reino Unido.

Unido sentimentalmente a Germaine de Staël, a súa colaboración intelectual converteulles nun equipo de traballo único. A principios do século XIX e até 1830 foi un político activo, membro da Asemblea Nacional situado na ala liberal e crítica. O seu modelo político trataba de imitar o inglés, ao que admiraba por diversos factores, tanto no político como no económico. Mostrouse contrario ás teorías que admiraban as antigas sociedades libres como as da Grecia Antiga, mesmo nunha Francia que coñecera o Consulado, ao considerar que estaban baseadas na escravitude da maioría para beneficio duns poucos, ademais de ser inaplicables a estados modernos moito máis grandes que os polis onde era imposible concentrar ao pobo nun foro para o debate público aberto e directo.

A súa teoría da liberdade baseábase na posesión e goce dos dereitos civís, do imperio da lei e da liberdade nun sentido amplo, confrontada neste sentido á actividade do Estado. Avogaba por unha serie de principios (entre eles a responsabilidade individual) sen os cales a sociedade sería un caos e a liberdade, inconcibible.

Obras súas de relevancia son *Adolphe* ou *O caderno vermello* (*Le Cahier rouge*).

## Notas 
## Véxase tamén 
### Ligazóns externas 
* Obras de Benjamin Constant. 
* *Les chevaliers: roman héroïque* (1779). 
* Institut Benjamin Constant en Lausanne
Omri Katz

**Omri Haim Katz**, nado nos Ánxeles (California) o 30 de maio de 1976, é un actor estadounidense. Coñecido polo seu papel de Max Dennison no filme *Hocus Pocus* (1993).

## Filmografía 
## Véxase tamén 
### Ligazóns externas 
*
Vea porta

A **vea porta** ou **vea portal hepática** é unha vea que transporta o sangue que provén dos órganos dixestivos (bazo e intestino) directamente ao fígado, de onde sairá, xa filtrada, pola vea hepática. Isto vén a significar que o fígado se atopa situado entre dúas veas, no canto de estar entre unha arteria e unha vea como vén a ser normal. Esta disposición especial é rara nos mamíferos, e recibe o nome de sistema portal. Ademais do sistema portal hepático, hai outros no organismo, como o sistema portal hipofisario.

Está formada pola reunión das veas mesentéricas superior e inferior e a vea esplénica.

## Véxase tamén 
### Outros artigos 
* Fígado
* Hipertensión portal
Ponte da ría de Betanzos

A **ponte da ría de Betanzos** é un viaduto da AP-9 que une os concellos de Bergondo e Paderne sobre a ría de Betanzos.

## Descrición 
A ponte foi construída para o aceso da autoestrada AP-9 Guísamo-Ferrol. A ponte é de peaxe.
## Galería de imaxes 

Ficheiro:A Ponte da AP-9 dende a Ponte do Pedrido, Ría de Betanzos.jpg|Vista da ponde dende a ponte do Pedrido.
Ficheiro:Vista baixo a Ponte da ría de Betanzos 52342pidawGL.jpg|Vista baixo da ponte da ría de Betanzos.
Ponte do Eixo

A **ponte do Eixo** é un viaduto da liña do AVE Ourense-Santiago.

## Descrición 
O viaduto foi proxectado e construído pola empresa galega Grupo Puentes. Mide 1.224 metros de lonxitude sobre 25 piares separados uns 50 metros. A altura de cada piar vai desde os 8,5 metros ata os 82 metros. As obras duraron dous anos.

## Galería de imaxes 

File:Viaducto del AVE en Santiago1.jpg|
File:Viaducto del AVE en Santiago2.jpg|
File:Viaducto del AVE en Santiago3.jpg|
File:Viaducto del AVE en Santiago4.jpg|
File:Viaducto del AVE en Santiago5.jpg|
File:Viaducto del AVE en Santiago6.jpg|
File:Viaducto del AVE en Santiago7.jpg|
File:Viaducto del AVE en Santiago8.jpg|
File:Viaducto del AVE en Santiago9.jpg|
File:Viaducto del AVE en Santiago10.jpg|
File:Viaducto del AVE en Santiago11.jpg|
File:Viaducto del AVE en Santiago12.jpg|

## Notas 
## Véxase tamén
### Ligazóns externas 
* Construción da ponte, Grupo Puentes 8'57". 
* Construcción del viaducto de O Eixo. Adif 11'29".
Alice in Wonderland

**Alice in Wonderland** pode referirse a varias obras de ficción:

*Alicia no país das marabillas, obra literaria de 1865 traducida ó galego.
*Alice in Wonderland (filme de 1951), filme do 1951.
*Alice in Wonderland (filme de 2010), filme do 2010.
CD Dodro

O **Club Deportivo Dodro** é un equipo de fútbol galego de Dodro. Compite na Terceira Autonómica.

O equipo naceu no verán do ano 2000 como continuación do CD Bacelos, que á súa vez tamén foi continuación do Laíño CF, histórico club de fútbol dodrés, que chegou a xogar en 1ª Rexional e a gañar a Copa do Sar 3 veces. Chegou a ter unha sección independente de voleibol.

## Xogadores 
### Cadro actual 
* 12px|Capitán Capitán

## Histórico de adestradores 
## Tempada a tempada
## Véxase tamén 
### Ligazóns externas 
*Federación Galega de Fútbol
Shenmue

***Shenmue*** (en xaponés, シェンムー) é un videoxogo lanzado para Dreamcast en 1999 no Xapón e en 2000 nos Estados Unidos e Europa por SEGA. Presentábase en 4 GD-Rom e incorporaba un sistema de xogo bastante innovador denominado **FREE** (*Full Reactive Eyes Entertainment*), que permitía ao xogador interactuar facilmente cunha contorna de xogo moi parecido á vida real. O xogador pode manter unha vida real a través do personaxe nunha serie de localizacións tomadas de lugares reais en Yokosuka (Xapón), e experimentar relacións persoais, cambios de tempo climatolóxico, etcétera, mentres segue o fío argumental do xogo.

## Véxase tamén 
### Outros artigos 
* Shenmue II
* Shenmue III

### Ligazóns externas 
* Páxina oficial de Shenmue 
* Shenmue en mobygames.com
Río da Sardiña

O **río da Sardiña** é un río do concello de Ferrol. Ten unha lonxitude duns 3 km.

## Descrición 
O río da Sardiña é unha pequena corrente de auga que precorre o val de Mandiá pasando pola fraga de Menáncaro ata a enseada da Malata na ría de Ferrol. O río non ten peixes no último tramo pola contaminación da empresa Canteras Ferrolanas e as verteduras de hidrocarburos da Escola Náutico Pesqueira.

## Animais no río 
No río pódense ver as seguintes especies:
* Salamandra rabilonga
* Ra patilonga
* Lagarta de Bocaxe
* Lontra
* Teixo
Ademais de diverso tipo de aves como parrulos, pequenos paxaros e gaivotas.

## Notas 
## Véxase tamén
Shenmue II

***Shenmue II*** (en xaponés, シェンムー II) é un videoxogo lanzado para Dreamcast en 2001 no Xapón e Europa por SEGA e para Xbox en 2002 nos Estados Unidos&nbsp;e 2003 en Europa. Trátase da secuela de *Shenmue*, e foi producido e dirixido por Yu Suzuki de Sega AM2.

Debido á exclusividade dos dereitos obtidos por Microsoft, a versión norteamericana de Dreamcast foi cancelada. Debido a isto, o xogo de Dreamcast non foi dobrado ao inglés. A versión europea incluía as voces en xaponés, con subtítulos en inglés, francés e español.

## Véxase tamén 
* Shenmue
* Shenmue III

### Ligazóns externas 
* Páxina oficial de Shenmue
Morón de Almazán

**Morón de Almazán** é un concello español&nbsp;da provincia de Soria. A súa poboación é de 222 habitantes (INE 2012) e ocupa unha superficie de 62,06 km².

## Núcleos de poboación 
* Morón de Almazán
* Señuela
Vinessa Shaw

**Vinessa Elizabeth Shaw**, nada nos Ánxeles (California) o 19 de xullo de 1976, é unha actriz e modelo estadounidense. Shaw protagonizou numerosos filmes dende a década de 1990 e os seus papeis máis memorables son o filme de Disney ambientado na festa de Halloween *Hocus Pocus*, *Ladybugs* (1992), *Eyes Wide Shut* de Stanley Kubrick (1999), *The Hills Have Eyes* e o filme romántico *Two Lovers* (2008) protagonizado xunto a Joaquin Phoenix e Gwyneth Paltrow.

## Filmografía 
## Véxase tamén 
### Ligazóns externas 
*
Polafías

miniatura|dereita|350px|Antonio Reigosa, coordinador do proxecto
As **polafías** son un proxecto da Asociación de Escritoras e Escritores en Lingua Galega co propósito de recuperar e pór en valor a literatura galega de tradición oral. O proxecto está coordinado por Antonio Reigosa, vogal de literatura de tradición oral, e conta coa colaboración de diversas asociacións e co patrocinio de institucións públicas.

O termo **polafía** é un neoloxismo que pretende englbar os diferentes matices e acepcións de termos como polavilas, fías, fiadas, fiandóns ou seráns, referidos ás reunións ou veladas de carácter festivo con contidos literarios e musicais. O proxecto válese de tecnoloxías como aparellos de gravación que favorecen o arquivo e estudo do recompilado e medios como Internet para darlle difusión.

O formato das polafías, duns 90 minutos, require a presenza dun mantedor, divulgador ou especialista que introduce e comenta as principais características das pezas e xéneros literarios amosados; dun recitador de poesía anónima ou de autor de feitío popular; dun músico, que interpretará romances, coplas ou cantares de raiceiras tradicionais. Non obstante, o elemento humano transcendental e imprescindible no desenvolvemento de cada polafía constitúeno os homes e mulleres, narradores, cantadores, romanceadores etc., veciñas e veciños de cada lugar onde se desenvolva a polafía, pois eles son os auténticos protagonistas, os que xenerosamente transmiten o seu saber.

## Véxase tamén 
### Ligazóns externas 
* Web do proxecto
Rudy Youngblood

**Rudy Youngblood**, nado o 21 de setembro de 1982 en Belton, Texas, é un actor, músico e bailarín nativo americano. Foron criados pola súa nai, que Rudy identificou de ascendencia comanche. Rudy declarou que o seu pai biolóxico pertenceía ao pobo yaqui. Daquela, a páxina web de Youngblood puxo que "Rudy é da familia Comanche Tahchawwickah, o seu pai é o finado Preston Tahchawwickah. É cree por adopción".

## Filmografía 
## Notas 
## Véxase tamén 
### Ligazóns externas 
*
Mayra Sérbulo

**Mayra Sérbulo**, nada o 13 de xaneiro de 1970 en Santa María Jalapa del Marqués, Oaxaca, é unha actriz mexicana de cine, teatro e televisión. Participou en varios filmes de Hollywood como *Wild Blue Moon*, *The Mexican*, *Shadow of the Pepper Tree* e *Apocalypto*.

## Filmografía 
### Cine 
*1991: *Cabeza de Vaca*
*1992: *Wild Blue Moon*
*1993: *Haciendo la lucha*
*1994: *Novia que te vea*
*1995: *Shadow of the Pepper Tree*
*1996: *¿Que hora es?*
*1998: *Un Embrujo*
*2001: *The Mexican*
*2001: *Y tu mamá también*
*2002: *Cuento de hadas para dormir cocodrilos*
*2004: *Mezcal*
*2006: *Apocalypto*
*2007: *La Zona*
*2008: *Beverly Hills Chihuahua*
*2009: *Amar a Morir*
*2009: *Espiral*
*2012: *Get the Gringo*

### Televisión 
* *Lo que Callamos las Mujeres*
* *La Heredera*
* *Vidas Robadas*

## Véxase tamén 
### Ligazóns externas 
*Ficha na IMDb
Morris Birdyellowhead

**Morris Birdyellowhead**, tamén coñecido como **Morris Bird**, é un actor canadense coñecido por interpretar a personaxe de Flint Sky no filme épico de 2006 *Apocalypto*, dirixido por Mel Gibson.

Vive en Alberta. Morris reside na súa reserva traballando como mecánico de automóbiles.

## Filmografía 
* *Dreamkeeper* (2003)
* *Into the West* (2005)
* *Broken Trail* (2005)
* *September Dawn* (2005)
* *Apocalypto (2006)
* *Enterrádeme o corazón en Wounded Knee* (TV) (2007) 
* *Elijah* (2007)
* *The Last Rites of Ransom Pride'' (2010)

## Notas
Francisco Romero Molezún

**Francisco Romero Molezún**, tamén coñecido como **Francisco Romero Molezúm**, nado en Santiago de Compostela o 14 de marzo de 1872 e finado na mesma cidade o 19 de agosto de 1938, foi un médico galego.

## Traxectoria 
Fillo de Francisco Romero Blanco. Catedrático de Patoloxía Cirúrxica pola Universidade de Santiago de Compostela (1910), especializouse en otorrinolaringoloxía e oftalmoloxía. Publicou numerosos traballos sobre a súa especialidade. Afeccionado á arqueoloxía e á historia, publicou artigos en periódicos da época. En unión dos seus irmáns instituíu unha fundación académica e benéfica en Lousame. Foi deputado provincial en 1923.

## Obras 
* *Articulaciones falsas o de la calavera*, 1897.
* *Hematomas del tabique de las fosas nasales como complicación de los traumatismos de la nariz, estudiados a partir del conocimiento de varias observaciones prácticas*, 1913.
* *Nociones de terapeútica de las enfermedades de la nariz, garganta y oídos: para uso del médico práctico*, 1913.
* *Estudio crítico de los medios de tratamiento de la disfagia consecutiva a la tuberculosis laríngea*, 1913.
* *Exploración clínica de las fosas nasales y sus anexos*, 1913.

## Véxase tamén 
### Ligazóns externas
OPML

**OPML** (siglas de **Outline Processor Markup Language**) é un formato XML para esquemas (*outlines*). Foi creado inicialmente por Radio Userland para aplicacións que procesen texto en forma de esquema, aínda que o seu uso máis habitual é para listar varias sementes RSS xuntas; tamén se pode usar en programas xestores persoais de información.

Componse principalmente de 4 etiquetas: o nó raíz, opml; head e body para indicar a cabeceira e o corpo do documento; e outline para cada unha das liñas no esquema.

Google Reader inclúe o protocolo OPML para realizar importación e exportación das sementes RSS.

## Véxase tamén
### Outros artigos
* Podcasting

### Ligazóns externas
* OPML.org
* Icona OPML 
* Xogando con arquivos OPML
Ferrari F138

O **Ferrari F138** (orixinalmente coñecido como **Ferrari F2013**, ou polo seu número de proxecto, o **Ferrari 664**) é un coche de carreiras de Fórmula 1 deseñado e construído pola Scuderia Ferrari para o seu uso na tempada  de Fórmula Un. Será pilotado polo dúas veces Campión do Mundo. Fernando Alonso e o seu compañeiro de equipo Felipe Massa. O chasis foi nomeado o "F138" para representar o ano en que competiu de 2013, e con motivo da última tempada da Fórmula Un que se utilice motores V8.

Ferrari está desenvolvendo o seu coche para a tempada  de Fórmula Un paralelamente ao F138.
 
## Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
*Web oficial da Scuderia Ferrari
Penco

**Penco** é un municipio, unha cidade e comuna chilena na provincia de Concepción, na VIII Rexión do Biobío, forma parte da área metropolitana do Gran Concepción. Tiña un total de 46.016 habitantes en 2002 e a súa área é de 108&nbsp;km2.
En termos xeográficos, a comuna limita ao norte con Tomé, ao leste con Florida, ao oeste con Talcahuano e ao sur con Concepción. O xentilicio da comuna é pencón/a.

## Notas
## Véxase tamén 
### Outros artigos 
* Gran Concepción
### Ligazóns externas 
* O Municipio da comuna de Penco  .
Lota

**Penco** é un municipio e unha comuna da provincia de Concepción na Rexión de Biobío, Chile. Tiña un total de 49.089 habitantes en 2002 e a súa área é de 136&nbsp;km².

## Véxase tamén 
### Outros artigos 
* Gran Concepción
### Ligazóns externas 
* O Municipio da comuna de Lota .
Carneiro alado de Ribadeo

O **Carneiro alado de Ribadeo** é unha peza artística de ouro que se cría que fora descuberta en 1945 debido a uns traballos de dragado da ría de Ribadeo, máis recentemente crese que realmente foi mercada en Madrid. Descoñécese a data e orixe exacta da peza. Formaba parte do depósito que Álvaro Gil Varela fixo no Museo Provincial de Lugo o 17 de abril de 1976, xunto con outras pezas procedentes da súa colección particular, como o Torque de Burela.

O carneiro alado de Ribadeo foi exposto ó público por primeira vez na celebración do Coloquio Internacional do Bimilenario de Lugo en 1977. A peza motivou estudos de especialistas como Antonio Blanco Freijeiro e Juan Maluquer, que estableceron teorías sobre a súa orixe e antigüidade. Blanco Freijeiro apuntou a posibilidade de que fose castrexa prerromana con influencia tartesa. Maluquer fixa como época máis probable a comprendida entre os anos 525 e 475 a. C. Porén, varios estudos da década dos 90 encamiñáronse a amosar con claridade as súas semellanzas con pezas datables nos séculos XI - XIII ou incluso posteriores:

En 2015 foi declarado Ben de Interese Cultural.

## Traxectoria museística 
O 17 de abril de 1976, o seu propietario, Álvaro Gil Varela, depositouno no Museo Provincial de Lugo xunto con outras pezas da súa colección particular polo que pasou a exporse ó público na súa sala de ourivería.

Despois de varios anos intentando vender a colección á Xunta de Galicia, e ó non chegar a acordo con eles, o 24 de outubro de 2013 os representantes dos herdeiros de Álvaro Gil acudiron ao Museo Provincial de Lugo para facer cumprir a sentenza que obrigaba á devolución das pezas da colección. Levaron 40 destas pezas, entre elas o Carneiro alado de Ribadeo.

En xuño de 2014 a Deputación de Lugo anunciaba que ía mercar a colección de ourivaría de Álvaro Gil para devolvela ó Museo. Estimaban daquela que mercarían estas pezas por un total de 2&nbsp;964&nbsp;000 euros.

Finalmente esta compra foi realizada o 10 de febreiro de 2015 por 2&nbsp;346&nbsp;200 €, ós que houbo que engadir outros 600&nbsp;000 € que tamén se aboaron ós herdeiros de Álvaro Gil en concepto de gastos xudiciais. Dende ese momento volveu quedar exposta no Museo Provincial de Lugo.

En 2015 a colección foi declarada Ben de Interese Cultural pola Xunta de Galicia.

## Notas 
## Véxase tamén 
### Ligazóns externas 
* Ficha do *carneiro alado de Ribadeo* do Museo Provincial de Lugo
Allegretto

**Allegretto** é unha expresión italiana que significa un pouco animado, porén en calquera peza tócase como allegro ou noutras como andante.
Vea mesentérica superior

En anatomía, a **vea mesentérica superior** é unha vea que drena o sangue do intestino delgado (xexuno e íleo). Xúntase coa vea esplénica ao chegar á parte posterior do colo do páncreas, para formar a vea porta.
Avanti! (Grecia)

***Avanti!*** foi un xornal en lingua sefardí publicado en Salónica pola Federación Socialista dos Traballadores entre 1912 a 1935 sucesor de *La Solidaridad Ovradera*  e como este dirixido por Avraam Benaroya. Ao primeiro tiña unha periodicidade semanal, para progresivamente publicarse dúas ou tres veces por semana e a partir da Guerra dos Balcáns de xeito diario, as súas páxinas contiñan artigos de crítica ao capitalismo, da vida da comunidade xudía e sobre a literatura sefardí, ao longo de 1915 o xornal opúxose á entrada de Grecia na guerra  e cando as tropas francesas e británicas entraron na cidade quedou subspendido durante algún tempo. Desde 1923 foi voceiro do Partido Comunista de Grecia so a dirección de Jacques Ventura 

## Notas
Canibalismo

O **canibalismo** é o acto ou a práctica de alimentarse de membros da propia especie. O termo aplícase a calquera animal, aínda que se adoita empregar o termo caníbal para referirse ó ser humano que se alimenta ou come a outro ser humano (antropofaxia).

O termo provén da deformación da palabra caribe *caniba* ou *cariba* da lingua taína. Para os caribes, significaba «ousado», «audaz»; para os arauacos, «inimigo»; e para os europeos, «comedores de carne humana». Nativos de América que Cristovo Colón atopou na illa de A Española na súa primeira viaxe e que practicaban a antropofaxia, os caribes atacaban ós arauacos para conseguir botíns e de paso capturaban nenos ós cales castraban e criaban para comelos.

Os casos illados nas sociedades occidentais, relaciónanse actualmente con situacións extremas de fame, actos criminais ou persoas con profundos problemas psicolóxicos.

[miniatura|Canibalismo no [Brasil, descrito por Hans Staden (1557)|centro]]
## Notas
Lista de composicións de Jean Sibelius

[miniatura|190px|Sibelius en [1913.]]
A seguinte lista presenta todas as composicións do finlandés Jean Sibelius ordenadas por número de opus. A lista mostra o ano aproximado de composición da obra, así como a data da súa estrea, no caso de que estas datas sexan coñecidas. Os títulos das composicións son os orixinais e na descrición indícanse as características da obra, datos sobre o lugar, a estrea e os directores e/ou intérpretes da estrea, así como posibles revisións ou adaptacións da obra.

Engádese tamén unha lista das composicións sen número de opus, principalmente obras de xuventude e composicións menores ordenadas cronoloxicamente.

## Composicións por número de opus 
NOTA: Non hai ningunha obra co número de opus 107.

## Composicións sen número de opus 
## Notas 
## Véxase tamén 
### Bibliografía 
* Dahlström, Fabian: *Jean Sibelius: Thematisch-bibliographisches Verzeichnis seiner Werke.* Wiesbaden: Breitkopf & Härtel, 2003. ISBN 3-7651-0333-0
* Poroila, Heikki: *Yhtenäistetty Jean Sibelius: Teosten yhtenäistettyjen nimekkeiden ohjeluettelo.* Neljäs, tarkistettu laitos. Helsinqui: Suomen musiikkikirjastoyhdistys, 2012. ISBN 952-5363-14-7

### Ligazóns externas 
* Sibelius as a composer en www.sibelius.fi 
* BIS Records's Sibelius Edition, lista completa das súas obras
Geosat Follow On

**Geosat Follow On**, tamén coñecido polo seu acrónimo **GFO**, foi un satélite artificial da Armada dos Estados Unidos de América lanzado o 10 de febreiro de 1998 mediante un foguete Taurus 2210 desde a Base Vandenberg da Forza Aérea.

## Características 
GFO, baseado no bus BCP-600, foi lanzado para continuar a misión de Geosat e medir con precisión (menor de 5&nbsp;cm) os cambios na altura do nivel do mar asociados coa circulación oceánica. Levaba a bordo un altímetro por radio e un radiómetro para vapor de auga cos que medir a altura do nivel do mar e a altura dos glaciares.

O satélite podía almacenar a bordo ata 96 Mbytes de datos e a alimentación eléctrica era proporcionada por un panel solar capaz de xerar ata 126 vatios de potencia. A nave estabilizábase nos tres eixos usando volantes de inercia, que resultaron estar montados de tal xeito que xiraban ao revés do planeado, problema que foi resolto mediante un cambio no software de control do satélite.

## Notas 
## Véxase tamén 
### Outros artigos 
* Geosat
José Estévez López

**José Estévez López**, nado en Pacios (Pradeda, Guntín) o 10 de febreiro de 1954, é un escritor galego.

## Traxectoria 
Estudou Maxisterio en Lugo, profesión que non chegou a exercer, e licenciouse en Dereito. Foi funcionario da Deputación de Lugo, secretario de Administración Local e actualmente traballa na Asesoría Xurídica do Sergas. Exerceu tamén a profesión de avogado, especialidade en Dereito Administrativo.

Participou nas loitas estudantís entre os anos 1972 e 1976 como membro de ERGA.

## Obra 
### Poesía 
* *¿Poemas -- ? Non : mariposas - bolboretas: soños sen dono* (1998). Edición do autor.
* *A túa ausencia que non se apaga. Poemas escritos coa soidade sangrando na punta da lingua*(2011). Meubook.
* *Aseteando* (2013). A porta verde do sétimo andar.
* *Flirteando no feisbu* (2013).
* *Eu son eu?* (2023). Noia: Toxosoutos. 58 páxs. ISBN 978-84-126701-9-6.

### Narrativa 
* *Nós tamén amamos a muralla, a pesar de todo o que se nos virá enriba*, 2002, edición do autor.
* *Fóra de lei: tarxeta de presentación* (2006). Lugo: Scio.
* *Morte na muralla. Unha historia de amor con final feliz* (2006). Scio.
* *Víctimas da ira. Verdugos de si mesmos* (2006). Scio.
* *Xoel. Persecución e caneo de estereotipos: ¿traballar menos, f..... máis ...?: a consigna, o lema revolucionario, fai o amor e non a guerra* (2007). Edición do autor. Publicado en 2015 en Redelibros.
* *Fugaz coincidencia* (2012). Redelibros.
* *Minia, amor doe* (2024). Noia: Toxosoutos. 250 páxs. ISBN 978-84-128497-4-5.
* *As tres esposas (unha espiña e dúas rosas)* (2026). Noia: Toxosoutos. 254 páxs. ISBN 979-13-990650-5-3.

### Obras colectivas 
* *Un feixe de poesía na porta*, 2013, A porta verde do sétimo andar.
* *Versus cianuro. Poemas contra a mina de ouro de Corcoesto*, 2013, A. C. Caldeirón.
* *Xabarín 18*, 2013, EEI Monte da Guía/Concello de Vigo/Galaxia.
* *150 Cantares para Rosalía de Castro* (2015, libro electrónico).
* *Foron, somos*, 2016, Redelibros.
* *Aldeas sen voz*, 2016, Editorial Canela.
* *Manuel María*, *libro colectivo de homenaxe*. Publicacións Deputación de Lugo, 2017.
* *Pico Sacro. Ferido polo lóstrego e a lenda*, 2017, Alvarellos.

## Véxase tamén 
### Ligazóns externas 
* Ficha do autor en *Galegos*
* Perfil en *As escollas electivas*
URO VAMTAC

O **URO VAMTAC** *(**V**ehículo de **A**lta **M**obilidade **Tác**tico)* é un vehículo todo terreo e multiuso con tracción ás catro rodas, fabricado pola empresa galega Uro en Santiago de Compostela. O VAMTAC está deseñado para uso militar malia que pode ser adquirido tamén para uso civil. A súa produción comezou en 1998, e segue na actualidade.

O VAMTAC ten sido comparado co Humvee estadounidense e co GAZ-2975 ruso polas súas características semellantes.

O Exército de Terra de España conta cunhas 2900 unidades. Tamén é empregado polo Exército do Aire de España, pola Unidade Militar de Urxencias, pola Garda Civil, polo SAMUR, polo Corpo Nacional de Policía, e polos exércitos de Portugal, Bélxica, Romanía (62 unidades), Marrocos (1200 unidades), Venezuela, Tailandia, Malaisia (85 unidades), Ghana, Irlanda (4 unidades) e República Dominicana.

A versión máis nova e potente do VAMTAC, denominada S3, conta cun motor diésel de 6 cilindros en liña, cunha cilindrada de 3'2 litros e 188 cabalos de potencia, tracción ás catro rodas, cambio de 5 velocidades, suspensión independente nas 4 rodas, freos de discos, depósito de 110 litros de combustible e velocidade máxima de 135 quilómetros por hora.

A estrutura modular da carrozaría fai que poida ser adaptado para diversas funcións, como carga de materiais, transporte de persoas, ambulancia, cisterna, plataforma lanzamísiles, posto de mando e control etc.

## Véxase tamén
### Ligazóns externas
* Características técnicas do URO VAMTAC S3 de uso civil na páxina oficial de UROVESA
Gran Premio de Suráfrica de 1968

O **Gran Premio de Suráfrica de Fórmula 1 de **, celebrouse no Circuíto de Kyalami Kyalami, Gauteng, o luns 1 de xaneiro de 1968.

Foi a primeira rolda da tempada de Fórmula Un de . A carreira, disputada sobre 80 voltas, foi gañada polo dúas veces campión do mundo Jim Clark do equipo Lotus - Ford logo de saír desde a pole position. A carreira é importante non só por ser a última carreira de Fórmula 1 que gañou Jim Clark, tamén foi a última na que competiu, debido a seu accidente mortal en Hockenheimring en Alemaña tres meses máis tarde.

Esta foi tamén a última carreira de Mike Spence, xa que morreu uns meses máis tarde, durante as prácticas para o Indianápolis 500 de 1968.

Clark rompeu moitos récords durante a fin de semana, máximo líder de Grandes Premios (43), máis voltas lideradas (1943), fins de semana máis perfectos (11), máis pole positions (33) e, finalmente, 25 vitorias en carreira, superando a Juan Manuel Fangio logo de 11 anos.

## Clasificación 
### Cualificación 
### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* 
### Outros artigos 
### Ligazóns externas 
*
Sibelius (homónimos)

**Sibelius** pode referirse a:
* **Jean Sibelius** (1865&ndash;1957), compositor finlandés ou os seus homónimos:
** **Sibelius-Akatemia**, institución de ensino musical superior de Finlandia con sedes en Helsinqui e Kuopio
** **Sibelius-lukio**, escola especializada en música e danza en Helsinqui
** **Sibelius-opisto**, escola de música en Hämeenlinna
** '**Sibelius***, filme do 2003 sobre o compositor
** **Sibeliustalo**, auditorio de Lahti
** **Monumento a Sibelius**, monumento adicado ao compositor localizado en Helsinqui
** **Sibelius-museo**, museo adicado á música na cidade de Turku
** O **Concurso Internacional de Violín Jean Sibelius**
** ***Tren Sibelius***, tren que operou entre Helsinqui e San Petersburgo na liña Riihimäki–San Petersburgo
* O asteroide **(1405) Sibelius** 
** **Sibelius Software**, compañía de software musical
*** **Sibelius (software)**, programa informático de composición musical creado pola compañía anterior
* **Patrick Sibelius**, matemático e filósofo finlandés
* **Kathleen Sibelius**, unha gobernadora de Kansas (Estados Unidos) 
* **Aino Sibelius**, muller de Jean Sibelius
* **Johanna Sibelius**, novelista e guionista alemá
* **Karl Sibelius*', director, actor e cantante austríaco
Herat

**Herat** é unha cidade de Afganistán duns 477.500 habitantes (2015), situada no oeste do país, no val do río Hari. Capital da provincia homónima, está nunha zona fértil coñecida dende hai séculos polo viño. A poboación é principalmente de etnia farsi, pastún, hazara ou uzbeka, de relixión musulmá e lingua persa.
## Historia 
A historia da cidade remóntase a máis de 2500 anos. Nos tempos do imperio aqueménida era coñecida como *Aria*. Heródoto chamouna o graneiro de Asia Central. No 330 a.C foi conquistada por Alexandre Magno ó seu paso polo leste das terras persas. Despois diso reconstruíuna engadindo a cidadela. Pasou polas mans do imperio seléucida, do imperio parto e do imperio sasánida, sufriu os ataques do hunos, converteuse ó islam no século VII, e pasou ó califato Abbasí. Despois de ser capturada polos mongois en 1221, foi destruída por Xenxis Khan. Foi novamente destruída por Tamerlán en 1381. No século XIX estivo no centro dos conflitos entre os británicos e os rusos. O bombardeo soviético de 1979 destruíu a cidade. En 1995 foi capturada polos talibáns e caeu despois nas mans da Alianza do Norte.

Na actualidade acolle as forzas pacificadoras da OTAN, cun destacamento do exército español.

## Véxase tamén 
### Ligazóns externas 
* Galería de imaxes de Herat en flickr
* Herat nunha edición antiga da Enciclopedia Británica
Cabeza (homónimos)

O termo **Cabeza** pode referirse a:

***Cabeza**, a parte superior ou anterior, onde se localizan os órganos dos sentidos;
***Cabeza do cúbito**, unha formación ósea da epífise distal deste óso;
***Cabeza do motor**, a tampa de fechamento da parte superior do bloque de cilindros;
***Cabeza de guerreiro de Rubiás**, unha estatua dunha cabeza masculina realizada en granito e datada no século I d.C.

Como topónimo, pode referirse a:

;En Galiza
***Cabeza de Vaca**, parroquia do concello de Ourense;
****Cabeza de Vaca**, lugar de dita parroquia;
***A Cabeza da Vaca**, lugar da parroquia do Freixo, no concello das Pontes de García Rodríguez;
***Cabeza de Boi**, lugar da parroquia da Armenteira, no concello de Meis;
***Cabeza de Lobo**, lugar da parroquia de Ardemil, no concello de Ordes;
***Cabeza de Manzaneda**, lugar da parroquia de Cova, no concello da Pobra de Trives;
***Cabeza de Vaca**, lugar da parroquia de Piñor, no concello de Barbadás;
***Cabeza de Vaca**, lugar da parroquia de Narla, no concello de Friol.
***A Cabeza dos Fornos**, lugar da parroquia do Aparral, no concello das Pontes de García Rodríguez;
***Cabezais**, lugar da parroquia de Vilouzán, no concello de Láncara;
***O Cabezal**, lugar da parroquia de Grandal, no concello de Vilarmaior;
***A Viña do Cabezal**, lugar da parroquia de Ribeira, no concello de Ribeira;
***Cabezares**, lugar da parroquia de Goián, no concello de Sarria.

;Monte de Galiza
***Monte de Cabeza de Manzaneda**, do Macizo Central ourensán.

## Véxase tamén
### Outros artigos
***Cabezán**, lugar da parroquia de Ferreira, no concello do Valadouro.